ORDE do 10 de decembro de 2003 pola que se resolve a concesión dos premios á innovación educativa convocados pola Orde do 2 de xuño de 2003 (Diario Oficial de Galicia do 27 de xuño).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/01/2004

A Consellería de Educación e Ordenación Universitaria, por Orde do 2 de xuño de 2003 (DOG do 27 de xuño), convocou premios dentro do marco do impulso á innovación educativa nos niveis non universitarios e do recoñecemento do traballo realizado polo profesorado que, individual ou colectivamente, está a levar adiante prácticas educativas innovadoras.
Segundo o disposto no artigo 6 da devandita orde, o día 14 de novembro de 2003 constituíuse o xurado encargado de avalia-los traballos presentados, procedendo á súa valoración e levantándose na mesma data acta da proposta de concesión de premios, que se elevou ó conselleiro para a súa aprobación e publicación no Diario Oficial de Galicia.
En consecuencia co anteriormente exposto, a Consellería de Educación e Ordenación Universitaria
DISPÓN:
Primeiro.-Concede-los premios á innovación educativa, convocados pola Orde do 2 de xuño de 2003, ós traballos e profesores que se relacionan no anexo á presente orde.
Segundo.-Contra esta resolución, que lle pon fin á vía administrativa, os interesados poderán interpor recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
A presente orde entrará en vigor a partir do día seguinte ó da súa publicación.
Santiago de Compostela, 10 de decembro de 2003.
Celso Currás Fernández
Conselleiro de Educación e Ordenación Universitaria
ANEXO
Premios á innovación educativa
* Modalidade A:
-Un primeiro premio de 2.200 euros ó traballo:
Título: A vida no bosque.
Coord.: José Juan Eiras Sánchez.
Centro: CPI Fonte Díaz, Touro (A Coruña)
-Dous segundos premios de 1.400 euros cada un ós traballos:
Título: Musichao, xogo educativo musical. B16.
Autora: Rocío Chao Fernández.
Centro: IES Castro da Uz, As Pontes de García Rodríguez (A Coruña).
Título: Fósiles característicos.
Autor: Alberto Cifuentes Torres.
Centro: IES Auga de Laxe, Gondomar (Pontevedra).
-Dous terceiros premios de 900 euros cada un ós traballos:
Título: As novas tecnoloxías como soporte didáctico nas distintas áreas curriculares.
Coord.: Xoaquín Freixeiro Álvarez.
Centro: CEIP Condesa de Fenosa, O Barco de Valdeorras (Ourense).
Título: Get into English.
Coord.: Warinca Arce González.
Centro: IES Xosé Neira Vilas, Perillo (A Coruña).
* Modalidade B:
-Un primeiro premio de 1.800 euros ó traballo:
Título: Búscase (materiais para a diversidade).
Coord.: Mª do Pilar Buela Piedra.
Centro: IES de Valga, Valga (Pontevedra).
-Dous segundos premios de 1.000 euros cada un ós traballos:
Título: Semana da ciencia.
Coord.: Luis A. Peña Rodríguez.
Centro: IES Nº1 de Ribeira, Ribeira (A Coruña).
Título: ¿Facemos música? ¡Fagamos música!.
Coord.: Mónica Patricia Muñoz Sobrino.
Centro: CEIP San Salvador, Teis-Vigo (Pontevedra).
-Dous terceiros premios de 700 euros cada un ós traballos:
Título: Materiais educativos para inglés en Anticipación.
Autora: Mª del Carmen Rodríguez Montegrifo.
Centro: CEIP Campolongo, Pontevedra.
Título: Arte na educación infantil.
Coord.: Mª José Pousa Rodríguez.
Centro: CRA Os Remuíños, Cabana de Bergantiños (A Coruña).
CONSELLERÍA DE XUSTIZA, INTERIOR E ADMINISTRACIÓN
LOCAL